A nyeretlenek. A Kisfaludy Társaság nem jutalmazott pályaművei
Kerényi Ferenc, tanulmány, szövegkiadás, Irodalomismeret, 2016
A Kisfaludy Társaságnak küldött pályaművek sorsa, amelyek a Társaság feloszlatása után a Magyar Tudományos Akadémia Könyvtárának Kézirattárába kerültek. „Ízléstörténeti áttekintés” [Kerényi Ferenc kifejezése] a több mint két és félezer pályamunka vizsgálata alapján és a Társaság története a késő reformkorban. Említve: Jósika Miklós: A csehek Magyarországban, Eötvös József: A karthausi, Katona József: Bánk bán, Erdélyi János: A népköltészetről; A magyar népdalköltészetről, Vörösmarty Mihály: Elméleti töredékek; Tündérvölgy, Vajda Péter: Vegyes házasság, Toldy Ferenc: Szépirodalmunk jelen állapotjáról s néhány jámbor ohajtás, Arany János: Az elveszett alkotmány; Toldi; Toldi szerelme; Jóka ördöge; Pázmán lovag, Garay János: Az obsitos, Kazinczy Ferenc: A Sonett musája, Csokonai Vitéz Mihály: Dorottya, vagyis a dámák diadalma a fársángon – furcsa vitézi versezet négy könyvben; Békaegérharc, Petőfi Sándor: A helység kalapácsa; Ebéd után c. művei. A tanulmány függeléke keresési javaslatot tartalmaz a Kisfaludy Társaság nyeretlen pályamunkáihoz. A mindeddig publikálatlan tanulmány Kerényi Ferenc [1944–2008] hagyatékában maradt fenn.